《峡山飞来寺》
明代·岑万

石门天设险，一水护青湾。地轴雄南海，云峰丽北山。

阴阳互推荡，日月时往还。寺僧闻客至，倒屣开松关。

抚景询旧迹，登临爱兹山。愿从安公子，啸傲烟霞间。

君看慧猿归，解赠诃陵环。如何巫山女，朝暮理云鬟。

作者简介：岑万，初名薮，字体一，号蒲谷。顺德人。明世宗嘉靖五年（一五二六）进士。授户部主事，管九江钞关。后历官布政司参议、云南副使、四川参政、河南右布政使、福建左布政使，年五十六致仕，徜徉林泉。有《蒲谷集》。明郭棐《粤大记》卷一八、清道光《广东通志》卷二七九有传。